Meer as R4 miljoen vir ŉ kleinhuisie vir Instagram-gebruikers | Maroela Media
Die beroemde blou boothuisie in Perth (Foto: delathouwer_anthony/Instagram)
Daar is sekere plekke in stede wêreldwyd wat toeristebestemmings geword het, bloot vanweë die mooi foto’s wat in die omgewing geneem kan word.
Een van dié voorbeelde is ŉ klein boothuisie wat op ŉ rivier in Perth, Australië, te sien is. Dié boothuisie bied die ideale agtergrond vir foto’s wat uiteindelik op sosiale media gedeel word, en Instagram-gebruikers stroom na die Crawley Edge Boat Shed op die Swanrivier. Volgens CNN is dié huisie die gebou waarvan die meeste foto’s in Perth geneem word.
Dis nie maklik om by die huisie uit te kom nie: jy moet te voet die gevaarlike Mounts Bayweg oorsteek om by Crawley Edge uit te kom, en daar is ook nie ŉ publieke toilet in die omgewing nie. “Daar is die afgelope paar jaar ŉ groot toename in besoekers, en selfs toerbusse hou hier stil vir fotogeleenthede,” het die Perth-stadsraad gesê. “Die naaste openbare toilet is by Narrows Gardens, ongeveer 2,4 km verder.”
Van die besoekers het die geriewe in ŉ nabygeleë restaurant, Zafferano’s, gebruik, maar die bestuurder raak al hoe meer ontevrede met dié reëling. “Hy het verskeie klagtes ingedien, omdat die besoekers sy gewone bedrywighede en klante ontwrig,” aldus die notule van ŉ vergadering van die stadsraad. “Hy het voorvalle van verbale mishandeling en vandalisme aangemeld en bykomende koste wat met die bykomende gebruik van sy toiletfasiliteit gepaard gaan.”
Die stadsraad het besluit om nuwe toilette “as ŉ prioriteit” op te rig, spesifiek vir persone wat die boothuisie wil besoek. Die konstruksie van die geriewe begin in Junie en sal na verwagting teen einde Augustus 2019 afgehandel wees.
Die toilette sal Perth se eerste losstaande toiletfasiliteit wees, wat deur sonkrag aangedryf word.
Volgens die stadsraad beloop die koste vir die projek ongeveer AU$401 280 (ongeveer R4,12 miljoen) met ŉ bykomende AU$20 000 (R205 000) per jaar vir instandhouding.
Feel the nature! #overreacting #day4 #triotrip #backpackersaustralia #travel2016✈ #salamperantauan
A post shared by Muzhafar Mokhtar (@muzhafar20) on Jul 29, 2016 at 8:34am PDT
Amazingly happiness from the girl who recently did a take over for us from Perth @lisawallman✨ Photo: @lisawallman #australia #visitaustralia #swedesinoz #wanderaustralia #theadventureco #visitnsw #visitsydney #visitgoldcoast #visittasmania #discoverqueensland #visitmelbourne #visitvictoria #weareexplorers #xploresydney #xplorensw #ilovesydney #sydney_insta #perthisok #seeaustralia #perth #photooftheday #picoftheday #iphoneonly #island #vacation #summer #sun #love #nature #girl
A post shared by Swedes in Australia (@swedesinoz) on Jun 27, 2016 at 3:34am PDT
I finally got a photo with the iconic Blue Boat Shed ????????????????. . We went for a run and I was BAFFLED by the lack of tourists I didn’t have to dodge?! So I decided I’d get a sneaky pic before the flood of tourists came back ????. . And they did, I nearly bowled one over on the way home ????????
A post shared by IMOGEN BLOW ???? Travel blogger (@imogenblow) on Apr 30, 2019 at 6:01pm PDT
Pretty as a picture at Perth’s most photographed Boat Shed. Happy Humpday furry friends ☀️ . . . . . . . #crawleyedgeboatshed #boatshed #crawleyboatshed #blue #blues #shadesofblue #blueboathouse #blueboatshed #blueboatshedperth #prettyasapicture #pictureperfect #greatshot #perthwa #swanriver #maxandwillow #perthscene #touristspot #greatview #riverview #dogsofperth #perthdogs #rescuedogsrule #rescueismyfavouritebreed
A post shared by Max and Willow (@maxand.willow) on Apr 23, 2019 at 10:59pm PDT
Roberto Betta · 4 dae gelede
Narcissists, narcissists everywhere.
Mornay · 4 dae gelede
Hier in Suid afrika is ook baie sulke huisies ook sonder toilette die verskil is net die stads raad gaan niks doen nie
Penellope Jones · 4 dae gelede
Klein huisie is mos twee woorde?
Suné van Heerden · 4 dae gelede
‘n Huis wat klein is, is ‘n “klein huisie” (twee woorde), wanneer daar egter na ‘n toilet verwys word (meestal buite ’n huis geleë), spesifiek ‘n buitetoilet, word dit as een woord geskryf.
Heidi · 4 dae gelede
Ek wil in daardie blou huisie gaan bly! En niemand mag my toilet gebruik nie.
Therese · 3 dae gelede
Kan getuig van die swerms toeriste wat op hierdie oulike blou boothuisie toesak!
Ook ‘n gewilde plek vir bruide en hul gevolge.
Fietsryers weet al om spoed te verminder daar verby, anders haal dit dalk die aandnuus.
‘n “Kleinhuisie” is ‘n dringende noodsaaklikheid.
Willem van der Merwe · 3 dae gelede
Bly om te sien dit is nie net in SA wat toilets mijoene kos nie
LandVis · 3 dae gelede
Dis nou ‘n kleinhuisie se prys vir ‘n klein huisie se [email protected]